પરંતુ પ્રત્યક્ષ મળવાની એક તકલીફ એ છે કે લોકો લાગણીશીલ હોય છે અને તેમાંય ગુજરાતી લોકો તો ખાસ. મહેમાનગતિની એક પણ તક ચૂકતા નથી. પરિણામે ઘરે આવતા મહેમાનોને કાજુકતરી, બરફી, પેંડા, ઘૂઘરા, ચોળાફળી, સમોસા, કચોરી, ચવાણું, ફરસી પુરી, મઠિયાં વગેરેથી ભરપૂર નાસ્તાની ડિશ ધરી દેવામાં આવે છે અને જેટલા ઘરે જઈએ ત્યાં થોડોઘણો નાસ્તો ન કરીએ તો સામેવાળાને ખોટું લાગી શકે છે. આથી આ દિવસોમાં ઘરે ભોજન લગભગ બંધ જ રાખવામાં આવતું હોય છે.